પાટીદાર સંદેશ અને તેના તંત્રીઓ આ સંપૂર્ણ રમતમાં સતપંથીઓને ઉશ્કેરવાનો મહત્વનો ભાગ ભજવી રહ્યા છે. કારણ કે જો પાટીદાર સંદેશ અને તેના તંત્રીઓએ ખરી રીતે અખબારી ધર્મ નીભાવ્યો હોત, તો તેઓએ સ્પષ્ટ છાપેલ હોત કે સતપંથીઓની સમાજ જુદી છે, જે ઘણા વર્ષોથી ચાલે છે, અને સનાતની સમાજ જુદી છે. સતપંથીઓ પર કોઈ અન્યાય નથી થઇ રહ્યો કે તેમનો હક્ક કોઈ છીનવી નથી રહ્યું. જો વારે ઘડીએ આવું સ્પષ્ટ જણાવતા રહ્યા હોત, તો આજે આપણા સમાજની આ સમસ્યા કાયમ માટે હાલ થઇ ચુકી હોત. પણ પાટીદાર સંદેશ અને તેના તંત્રીઓએ આગમાં ઘી નાખવા માફક સતપંથીઓને પીઠ બળ પૂરું પાડી ઉશ્કેરવાનું કામ કરેલ છે, તેમને ઠંડા પાડવાનું કામ કરેલ નથી. બીજી બાજુ સાચી વાત રજુ કરનાર સનાતનીઓને સમાજ તોડું, ઉગ્રવાદી, જંગલી તરીકે ચીતરતા રહ્યા છે. માટે સનાતનીઓની ભાવના દુભાતા તેમને એમ લાગે છે કે તેમના ઘર કે માતા સમાન તેમની સમાજ પર બહારના લોકો કબજો કરે છે તેને અટક્વવાના કામના કેમ પાટીદાર સંદેશ અવરોધ રૂપે ભાગ ભજવી રહ્યું છે. માટે સનાતની લોકો, પોતાનું હિત ઘવાતા, માં સમાન સમાજની રક્ષા કરવી એ સર્વો પરી ફરજ જાણીને, સતપંથીઓ સામે વધુ ઉશ્કેરાયા છે.